**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 80**

(protokols Nr. 4, 18. p.)

**Par Madonas novada Jauniešu domes nolikumu**

Pašvaldību likuma 4. panta pirmās daļas 8. punktā norādīta viena no pašvaldības funkcijām - veikt darbu ar jaunatni. Jaunatnes likuma 5. pants precizē pašvaldības kompetenci jaunatnes politikas nozarē, tieši nosakot, ka pašvaldība, pildot savas funkcijas, veic darbu ar jaunatni, ievērojot jaunatnes politikas pamatprincipus un valsts jaunatnes politikas attīstības plānošanas dokumentus. Pašvaldība plāno darbu ar jaunatni, izstrādājot pašvaldības jaunatnes politikas attīstības plānošanas dokumentus. Pašvaldība nodrošina institucionālu sistēmu darbam ar jaunatni. Jaunatnes likuma 5. panta otrās daļas 5. punktā paredzētas pašvaldības tiesības, izveidojot institucionālo sistēmu darbam ar jaunatni, izveidot jauniešu domi, kas sekmē pašvaldības jauniešu sadarbību, pieredzes apmaiņu un iniciatīvas darbā ar jaunatni.

Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 30. punktā paredzēts, lai veicinātu Madonas novada jauniešu sadarbību, aktivitāti un līdzdalību, Dome ir izveidojusi Madonas novada Jauniešu domi.

Pašvaldību likuma 10. panta pirmās daļas 8. punktā paredzēts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus.

Madonas novada Centrālās administrācijas Attīstības nodaļa lūdz izdot Madonas novada Jauniešu domes nolikumu.

Noklausījusies sniegto informāciju, pamatojoties uz Pašvaldību likuma 10. panta pirmās daļas 8. punktu, ņemot vērā Madonas novada pašvaldības 2021. gada 2. jūlija saistošo noteikumu Nr. 2 “Madonas novada pašvaldības nolikums” 30.punktu, ņemot vērā 13.02.2025. Izglītības un jaunatnes lietu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

Izdot Madonas novada Jauniešu domes nolikumu.

*Pielikumā: Madonas novada Jauniešu domes nolikums.*

Domes priekšsēdētājs A. Lungevičs

*I. Strazdiņa 27862080*